google/wiki40b huggingface dataset:
Penurasan

Dalam fizik, kimia dan sains bahan, penurasan, penelusan atau perkolasi (Tulisan Jawi: ڤنلوسن ,ڤنوراسن atau ڤركولسي; turut daripada bahasa Latin percōlāre, "untuk menapis" atau "meleleh melalui") merujuk kepada pergerakan dan penapisan cecair melalui bahan berliang.

Latar belakang

Dalam dekad yang lalu, teori penurasan, kajian matematik penurasan atau perkolasi, telah membawa pemahaman dan teknik baru kepada pelbagai topik dalam fizik, sains bahan, rangkaian kompleks, epidemiologi, dan bidang lain. Sebagai contoh, dalam geologi, perkolasi merujuk kepada penapisan air melalui tanah dan batu telap. Air mengalir untuk imbuh air bawah tanah di dalam muka air tanah dan akuifer. Di tempat di mana lembangan penyusupan atau parit pertanian septik dirancang untuk melupuskan sejumlah besar air, ujian perkolasi diperlukan terlebih dahulu untuk menentukan sama ada struktur yang dimaksudkan mungkin berjaya atau gagal.
Penurasan biasanya mempamerkan kesemestaan. Konsep fizik statistik seperti teori skala, penormalan semula, peralihan fasa, fenomena kritis dan fraktal digunakan untuk mencirikan sifat perkolasi. Kombinatorik biasanya digunakan untuk mengkaji ambang perkolasi.
Disebabkan kerumitan yang terlibat dalam mendapatkan hasil yang tepat dari model analisis perkolasi, simulasi komputer biasanya digunakan. Algoritma terpantas semasa untuk perkolasi telah diterbitkan pada tahun 2000 oleh Mark Newman dan Robert Ziff.
Rafizi Ramli

Latar belakang peribadi dan pendidikan

Rafizi Ramli dilahirkan pada 14 September 1977 di Besut, Terengganu. Beliau mendapat pendidikan di Kolej Melayu Kuala Kangsar (1990–1994) sebelum melanjutkan pelajaran di University of Leeds, England (1996–1999).

Kerjaya

Selepas belajar, Rafizi bekerja di firma Jeffreys Henry Chartered Accountants, London (1999 – 2003). Beliau diterima sebagai ahli Institute of Chartered Accountants in England and Wales (ICAEW) pada 2003 dan Malaysian Institute of Accountants (MIA) pada 2003 apabila pulang ke Malaysia.
Rafizi bekerja di Petronas / MTBE Malaysia Sdn Bhd (2003 – 2005) dan menjadi Pengurus, Propane Dehydrogenation Plant.
Kerjaya beliau menapak ke Pengurus Kanan (Perancangan Perniagaan, Operasi dan Teknologi Urusniaga Petrokimia).
Semasa di Petronas Carigali Sdn Bhd (2007 – 2009), beliau menjadi Pengurus Kanan (Perakaunan, Belanjawan dan Percukaian Antarabangsa).
Pada 2009 beliau bertukar kerja ke Pharmaniaga Berhad sebagai pengurus besar, sebelum menjadi ketua eksekutif di Pejabat Penasihat Ekonomi Selangor (2009 – 2012)

Politik

Beliau bertanding untuk kawasan parlimen Pandan pada pilihanraya umum ke-13 pada tahun 2013 dan menang dengan jumlah undi 48,183.

Debat Sinar: Rafizi vs Khairy 2012

Rafizi Ramli dan Khairy Jamaluddin menerima jemputan berdebat di Auditorium Kompleks Kumpulan Media Karangkraf, Shah Alam pada 22 Mei 2012. Mereka membicarakan tentang isu PTPTN, pendidikan percuma, IPTA dan kelangsungan IPTS dan beban hutang mahasiswa di Malaysia. Kira-kira 400 orang hadir mendengar perdebatan selama 1.30 jam itu. Moderator ialah Dr Maszlee Malik.

Pendedahan Isu NFC dan Saman daripada Shahrizat

Pada 8 November 2011, beliau telah mendedahkan isu National Feedlot Corporation Berhad (NFC) di dalam blog beliau, memperincikan penyelewengan yang dilakukan oleh keluarga Shahrizat Abdul Jalil. Akibat daripada itu, Pada 19 Januari 2012, beliau dan  Ketua Wanita Keadilan, Zuraida Kamaruddin telah disaman fitnah oleh Datuk Seri Shahrizat Abdul Jalil di Mahkamah Tinggi Kuala Lumpur kerana memburukkan nama beliau. Jika gagal mempertahankan diri dan membuktikan kebenaran tuduhan beliau, Rafizi kemungkinan muflis , sedangkan Shahrizat hanya perlu membayar kos guaman dan pentadbiran jika saman itu ditolak. Ketua wanita Umno itu menuntut RM50 juta untuk gantirugi umum dan RM50 juta untuk gantirugi teruk dan teladan. Peguam Datuk Seri Muhammad Shafee Abdullah yakin Shahrizat tidak bersalah.

Memenjarakan Rosmah dan Najib

Rafizi Ramli telah mengeluarkan kenyataan bahawa sekiranya Anwar Ibrahim telah mengangkat sumpah sebagai Perdana Menteri Malaysia yang ke-7, Najib dan Rosmah akan terus dipenjarakan.

Buku

Reformasi 2.0 (harga RM 10.00) -
Invincible Enforcer

Sinopsis

Filem ini mengisahkan seorang lelaki yang bernama Jiang Chai yang tidak bersalah dimasukkan ke dalam penjara selepas menghina seorang pengawai polis.
Sekolah Menengah Kebangsaan Desa Wawasan

Sejarah

SMK.DESA WAWASAN atau lebih dikenali sebagai DEWATA di daerah tambunan telah diasaskan pada tahun 1999. Sekolah ini telah diasaskan oleh Dr Yusuf Jasmin@Joseph Gimbad yang ber asal dari kampung Geras dimana terletaknya sekolah ini. Pada awalnya sekolah ini dikenali sebagai Smk Nambayan II kerana pada masa sebelum pengasasan sekolah ini Dr Yusuf Jasmin merupakan pengetua di SMK.NAMBAYAN. Pada tahun 1999 Dr Yusuf Jasmin telah mengasaskan sekolah ini disebabkan ramai anak-anak muda yang tidak mendapat pendidikan yang sepatutnya disebabkan jarak antara kampung geras yang jauh dri pekan tambunan serta sekolah. Selepas sekolah ini diasaskan kampung-kampung di sekeliling kampung geras ini juga mendapat manfaat, antaranya ialah kg.tontolob liwan,kg.tinompok liwan,kg.tiung,kg.pahu,kg.kumawanan,kg.tuhan,kg libang laut,kg.nukakatan,kg.rumuyuh,kg.kolombuong,kg.kiporing,kg.sintuong-tuong,dan terdapat beberapa lagi kampung yang berhampiran.
Kampong Santul

Pentadbiran

Dari segi pentadbiran, Kampong Santul terletak dalam Mukim Keriam. Mukim Keriam merupakan salah satu dari 38
mukim yang terdapat di Brunei. Mukim Keriam pula dari segi pentadbiran terletak dalam Daerah Tutong,
Brunei.
Kereta konsep

Rekaan

Kereta konsep selalunya radikal dari segi enjin atau rekaannya. Ada yang menggunakan bahan bukan tradisional, eksotik, atau mahal, merangkumi daripada kertas kepada gentian karbon kepada aloi yang diperhalusi. Yang lainnya pula mempunyai reka letak unik, seperti pintu sayap, 3 atau 6 (atau lebih) roda, atau keupayaan istimewa yang tidak terdapat pada kereta biasa. Oleh kerana ia selalunya tidak praktikal atau tidak menguntungkan, kebanyakan kereta konsep tidak melepasi model skala, malah lukisan dalam rekaan komputer. Keraan konsep lain yang lebih tradisional boleh dibangunkan kepada kenderaan yang boleh dipandu sepenuhnya dengan rangkaian kuasa dan aksesori yang berfungsi dengan baik. Keadaan kebanyakan kereta konsep terletak di antaranya dan tidak semestinya mewakili produk akhir.
"Model olok-olok" yang tidak berfungsi biasanya diperbuat daripada liin, tanah liat, logam, gentian kaca, plastik atau gabungan antara mana-mana bahan.
Jika boleh dipandu, sistem rangkaian kuasa selalunya dipinjamkan daripada kenderaan pengeluaran daripada syarikat yang sama, atau mungkin mengalami sedikit kecacatan dan ketidaksempurnaan dalam rekaannya.
Selepas jangka hayat berguna kereta konsep berakhir, ia selalunya dimusnahkan. Ada yang tidak dimusnahkan, sama ada dipamerkan di dalam muzium syarikat ataupun disembunyikan dalam simpanan.
Zalla

Zalla merupakan sebuah kawasan perbandaran di Sepanyol di Biscay, di komuniti autonomi Basque.
Fist of Legend

Sinopsis

Menceritakan tentang kish Chen Zhen. Salah satu tokoh penting Cina, yakni Master Fok Yuen Gap, pendiri perguruan silat Jing Wu dianggap membahayakan rencana invansi Jepang ke daratan Cina karena posisinya yang dihormati berbagai kalangan. Oleh karena itu, pihak Jepang berusaha membunuhnya. Agar tidak menimbulkan kekacauan maka dilakukan pertarungan silat antara Master Fok dengan jago silat Jepang Akutagawa (Jackson Liu). Akhirnya Master Fok tewas di tangan Akutagawa. Salah satu murid Master Fok, Chen Zhen (Jet Li) yang sedang belajar di Jepang untuk menjadi insinyur, segera pulang ke daratan Cina, meninggalkan seorang gadis Jepang kekasihnya, Mitsuko Yamada (Shinobu Nakayama).
Chen Zhen tidak percaya gurunya bisa kalah di tangan Akutagawa, sehingga menantang Akutagawa untuk mengembalikan reputasi perguruan Jing Wu. Ternyata Akutagawa dengan mudah dikalahkannya. Kecurigaan Chen Zhen pun bertambah sehingga untuk memastikannya, jenazah gurunya diangkat untuk diotopsi. Ternyata kecurigaannya terbukti karena Master Fok diracuni seseorang agar kalah di tangan Akutagawa. Akhirnya ditemukan seorang pengkhianat dalam perguruan Jing Wu yang disuruh oleh pihak Jepang, yakni Jenderal Go Fujita (Billy Chow) untuk memberi racun dalam makanan Master Fok.
Di sisi lain, Jenderal Fujita tidak mau tinggal diam melihat usaha Chen Zhen yang hendak membongkar kejahatannya sehingga membunuh Akutagawa. Dengan tewasnya Akutagawa, maka Chen Zhen difitnah sebagai pembunuhnya. Untunglah pada saat-saat genting kekasih Chen Zhen, Mitsuko datang bersaksi yang menyatakan Chen Zhen sedang bersama dengannya pada saat kematian Akutagawa. Chen Zhen pun bebas, namun harus menghadapi diskriminasi terhadap Mistuko dari para murid perguruan Jing Wu karena gadis tersebut adalah orang Jepang. Sehingga Chen Zhen dan Mistuko pun pergi ke desa untuk hidup bersama. Namun kesulitan masih saja mengikuti mereka, karena Fujita menantang perguruan Jing Wu dan mengirimkan paman Mitsuko, Fumio Funakoshi (Yasuaki Kurata) untuk membunuh Chen Zhen.
Ibu Pertiwiku

Ibu Pertiwiku ialah lagu negeri Sarawak sejak 1988 yang digubah dan ditulis oleh Dato' Haji Wan Othman, seorang penulis lirik Sarawak.

Tulisan Rumi

Sarawak Tanah Airku

Negeriku Tanah Airku Sarawak

Engkaulah Tanah Pusakaku

Tanah Tumpah Darahku

Ibu Pertiwiku

Rakyat Hidup Mesra dan Bahagia

Damai Muhibbah Sentiasa

Bersatu, Berusaha, Berbakti

Untuk Sarawak Kucintai

Sarawak Dalam Malaysia

Aman Makmur Rahmat Tuhan Maha Esa

Kekallah Sarawak Bertuah

Teras Perjuangan Rakyat

Berjaya Berdaulat

Tulisan Jawi

سراوق تانه ايركو

نڬريكو تانه ايركو سراوق

اڠكاوله تانه ڤوساككو

تانه تومڤه دارهكو

ايبو ڤرتيويكو

رعيت هيدوڤ مسرا دان بهاڬيا

داماي موهيببه سنتياس

برساتو بروسها بربقتي

اونتوق سراوق كوچينتاي

سراوق دالم مليسيا

امان معمور رحمة توهن مها اسا

ككا الله سراوق برتواه

ترس ڤرجواڠن رعيت

برجاي بردولت
Kertajaya, Ciranjang

Poskod

Poskod yang digunakan di Kertajaya adalah 43282. Terdapat buah desa di dalam daerah kecamatan Ciranjang.
Nada Cinta

Sinopsis

Faris adalah seorang anak orang kaya yang sedang menjalinkan hubungan dengan Rina, seorang guru muzik yang berasal dari sebuah keluarga biasa. Hubungan ini ditentang oleh Tirta, ayahnya. Faris dipisahkan dengan Rina dan dipaksa berkahwin dengan Nia. Semasa itu, Rina telah mengandung dan melahirkan seorang anak perempuan yang kemudian diculik oleh adik Nia, Jerry lalu dihantar ke rumah anak yatim.
Tujuh belas tahun kemudian, Nada, anak perempuan yang dulu dibuang oleh adik Nia, kini sudah membesar menjadi seorang remaja yang cantik dan sangat mencintai muzik. Nada ingin berjumpa dengan ibu bapanya yang sedang berada di suatu tempat. Nada pun bertekad untuk ke Jakarta. Ketika tiba di Jakarta, Nada nyaris dilanggar kereta tetapi berjaya diselamatkan oleh Rina. Sayangnya pertemuan anak dan ibu ini tidak membuat mereka berdua menjadi lebih dekat. 
Nada kini bergabung dengan tiga orang pengemis jalanan iaitu Dodi, Rian dan Banu. Oleh itu, Nada dan kawan-kawannya membina sebuah gerai di depan SMA Tunas Bangsa, di mana Rina ternyata mengajar muzik. 
Nada bertemu kembali dengan Rina. Ketertarikan yang sama terhadap muzik perlahan-lahan membuat mereka dekat. Sementara itu, Ricky, pelajar kegemaran di sekolah ini, terpesona dengan suara Nada. Hal ini membuat Rasti, kekasih Ricky, menjadi cemburu dan ingin menyingkirkan Nada. Kemudian diketahui bahawa Rasti sebenarnya adalah anak Faris dan Nia. Adakah Rasti dan Nada merebutkan cinta Ricky seperti kedua ibu bapa mereka dahulu? Atau adakah ini akan membuatkan Faris kembali kepada Rina?
Rasti dan Ricky pun memutuskan hubungan mereka atas sebab Rasti amat cemburu kepada Nada yang sering mendapatkan perhatian Ricky. Selepas itu, Rasti pun menjalinkan hubungan dengan Alex, musuh ketat Ricky dari SMA Pembangunan yang bersaing dengan kumpulan bola keranjang dan muzik.
Dalam masa yang sama, Nada telah berkenalan dengan seorang pemuda yang bernama Vito yang berkawan baik dengan Alex. Vito yang telah terjatuh cinta pada Nada berpindah ke SMA Tunas Bangsa untuk mendapatkan cinta Nada. Setelah dia memberitahu Ricky bahawa dia mencintai Nada, Ricky mula sedar bahawa dia juga amat mencintai Nada.
Maka lahirlah sebuah cinta tiga segi di antara Ricky, Nada dan Vito. Pada waktu yang sama, Rasti dan kekasih barunya, Alex telah merancang untuk menghancurkan persahabatan antara Ricky, Nada dan Vito.
Persatuan Ulama Malaysia

Persatuan Ulama' Malaysia (PUM) ditubuhkan di Malaysia bagi menyatukan seluruh pendapat para ilmuan dan ulama di dalam dan luar kerajaan. Pendapat ramai lebih berwibawa dan diterima ramai, termasuk oleh kerajaan. Dengan cara berpersatuan, para ulama dan institusi ulama boleh dimartabatkan.
Pengerusi atau Yang Dipertua Persatuan Ulama Malaysia yang pertama ialah Ustaz Mahyudin Musa, bekas pegawai kanan agama di Kementerian Pelajaran dan pernah mengajar di Kolej Islam Kelang. Pengerusi terkini adalah bekas Mufti Terengganu Dato' Syeikh Abdul Halim Abdul Kadir.

Keahlian

Ramai pihak mempertikaikan Persatuan Ulama Malaysia ini kerana persepsi adakah diri sendiri melabel diri sendiri sebagai ulama. Tamabahan pula pendirian persatuan ini amat berlawanan dengan para mufti di setiap negeri yang cenderung berdiam diri dan menyokong dasar-dasar parti pemerintah.

Tanggungjawab ulama

Ulama di seluruh dunia telah ditekan dan ditindas oleh penjajah hingga ulama itu dilihat kecil dan tidak berwibawa. Itu jugalah nasib dan imej ulama di Tanah Melayu setelah dijajah dan selepas dijajah. Tiada orang yang lebih tahu bagaimana ulama perlu didaulatkan selain dari ulama sendiri.
Para mufti bukan sekadar kerja-kerja rasmi jawatannya dalam kerajaan dan di samping menasihatkan sultan, tetapi membuat kerja-kerja Islam di tengah masyarakat. Para mufti atau ulama perlu saling tolong-menolong, bantu-membantu menjelaskan kepada kerajaan dan rakyat tentang sesuatu isu berlandaskan al Quran dan sunnah.
Senchoa Gaon

Demografik 2001

Menurut bancian India pada tahun 2001, Senchoa Gaon memiliki bilangan penduduk seramai 7,366. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Senchoa Gaon memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Lagarde-Paréol

Lagarde-Paréol ialah sebuah komun di jabatan Vaucluse di selatan Perancis.
The Grey (filem)

Pelakon

Filem The Grey ini turut disertai oleh beberapa orang pelakon terkenal, antaranya adalah Liam Neeson, Dermot Mulroney, Frank Grillo.

Ringkasan

Selepas kapal terbang mereka terhempas di Alaska, enam orang pekerja cari gali dipimpin oleh pemburu yang mahir cuba menyelamatkan diri, tetapi segerombolan serigala yang lapar menjejak mereka di sepanjang perjalanan mereka.
Gianluca Gaetano

Kehidupan awal

Gianluca Gaetano telah dilahirkan dan dibesarkan di Cimitile, Napoli. Beliau telah dilahirkan dalam keadaan keluarga yang aktif dalam sukan. Abangnya, Felice Gaetano merupakan pemain bola sepak yang juga pemain akademi Napoli. Beliau mempunyai dua orang sepupu iaitu Michele Peluso dan Felice Raiola yang juga merupakan pemain bola sepak. 
Sebagai seorang peminat setia Napoli, Gaetano menyertai kelab itu sejak berusia 11 tahun dan menyimpan impian untuk menjadi kapten pasukan Napoli suatu hari nanti.

Kerjaya awal

Gaetano telah memulakan kariernya bersama kelab setempat, ASD Future Boys di Cimitile ketika beliau berusia lima tahun. Bahkan, beliau bermain bersama dengan abangnya, Felice di kelab tersebut. Pada tahun 2011, mereka berdua telah menyertai akademi Napoli.
Semasa musim 2017–18, Gaetano telah menjaringkan 17 gol dan mencipta 14 hantaran kepada jaringan gol lain sepanjang kejohanan apabila beliau membentuk barisan serangan mantap bersama dengan rakan sepasukannya, Ciro Palmieri.
Ketika musim 2018–19, Gaetano telah menjaringkan lima gol dalam enam perlawanan Liga Remaja UEFA apabila beliau beraksi menentang pasukan-pasukan terkemuka Eropah. Beliau menjaringkan gol sulungnya ketika menentang Liverpool yang berkesudahan seri 1–1. Beliau turut telah menjaringkan hatrik ketika menentang Red Star Belgrade yang menyaksikan Napoli menang 5-3.
Beliau telah menjadi kapten pasukannya dan berhasil menjaringkan 22 gol dan mencipta lapan hantaran kepada jaringan golnya dalam semua kejohanan. Prestasinya yang begitu menonjol telah membolehkan beliau untuk dipanggil oleh jurulatih skuad senior Napoli, Carlo Ancelotti dan diberi peluang untuk melakukan penampilan sulung untuk skuad senior.

Napoli

Pada tahun 2016, Gaetano telah menjadi pemain termuda yang pernah menandantangani kontrak profesional bersama Napoli semasa beliau baru berusia 16 tahun. Gaetano telah melakukan kemunculan sulungnya untuk Napoli ketika perlawanan Coppa Italia menentang Sassuolo pada 13 Januari 2019 yang berkesudahan Napoli menang 2–0.
Pada 12 Mei 2019, beliau telah dipanggil oleh jurulatih Carlo Ancelotti untuk diberi peluang melakukan penampilan sulungnya di Serie A menentang S.P.A.L. Namun, ia disusuli oleh insiden neneknya, Gaetano telah diserang sakit jantung ketika dia meraikan pencapaian cucunya itu.
Anatomi (album Faizal Tahir)

Latar belakang

Mengambil masa dua tahun untuk disiapkan, Anatomi merupakan album studio keempat Faizal dan album pertama beliau yang diterbitkan oleh Warner Music Malaysia dan syarikat rakamannya sendiri, Faithful Music. Rakaman album ini dimulakan dengan keluaran single pertamanya, "Assalamualaikum" yang diterbitkan dalam 3 versi, iaitu versi studio, akustik dan persembahan secara langsung. Ia diikuti dengan single kedua, "Sayang" yang ditujukan khas untuk anak beliau, Khalid Al-Walid yang dilahirkan pada Oktober 2015.
Faizal berkata, lagu-lagu di dalam Anatomi mempunyai pelbagai maksud yang tersirat dan berkisarkan mengenai rencah kehidupan dan perhubungan sesama makhluk ciptaan Tuhan, dan menampilkan kelainan berbanding tiga album terdahulu.

Kontroversi

Anatomi menjadi subjek kecaman umum apabila konsep kulit album ini menjadi pertikaian banyak pihak. Menurut Faizal dalam temuramah bersama Berita Harian, rekaan kulit album Anatomi mempunyai maksud yang tersendiri namun tidak berniat untuk mencetuskan kontroversi. "Saya tak salahkan peminat sekiranya mereka tidak senang dengan rekaan kulit album saya. Ini kerana mungkin mereka masih tidak faham maksud yang tersirat di sebalik rekaan terbabit. Saya tiada masalah dengan setiap kritikan negatif yang diberikan kerana saya faham dengan apa yang saya buat...Saya juga tahu ada maklum balas yang kurang baik mengenai rekaan itu, tetapi saya tiada masalah dengan hal itu. Sebab saya bersama pasukan saya yang membuat rekaan kulit itu. Bagi saya, selagi orang tidak dapat penjelasan mengenai rekaan album itu, selagi itu mereka akan tertanya-tanya dan memberi pelbagai pandangan,".

Keluaran dan sambutan

Anatomi dikeluarkan pada 4 November 2016. Album ini telah dipilih oleh Apple Music sebagai album terbaik 2016. Ini menjadikan Anatomi sebagai album Melayu pertama yang mengatasi ribuan album antarabangsa lain.
Pemerintahan Tentera Amerika Syarikat di Kepulauan Filipina

Pada 14 Ogos 1898 iaitu dua hari selepas pihak Amerika Syarikat menakluk Manila, pihak negara tersebut  mendirikan Pemerintahan Tentera di Filipina di bawah Jeneral Wesley Merritt sebagai Gabenor Tentera. Selama tempoh pemerintahan ini berlangsung (1898-1901), Komandan Tentera AS mengatur Filipina di bawah kuatkuasa Presiden Amerika Syarikat sebagai Panglima Tertinggi Angkatan Tentera negara tersebut. Otis Umum berhasil menunjuk Merritt Umum sebagai Gabenor Militer, yang mengatur pada tahun 1898-1900. Otis Umum digantikan oleh Jeneral Douglas MacArthur yang memerintah dari tahun 1900 sehingga 1901.
Di bawah pemerintahan tentera ini, sebuah sistem sekolah berdasarkan sistem Amerika diperkenalkan, awalnya dengan askar berkhidmat sebagai guru, pengadilan awam yang teratur termasuk sebuah Mahkamah Agung, dan pemerintah daerah yang didirikan di kota-kota dan provinsi. Pilihanraya tempatan pertama di bawah pemerintahan ini dilakukan oleh Jenderal Harold W. Lawton pada tanggal 7 Mei 1899 di Baliwag, Bulacan.
Rafiah Salim

Datuk Rafiah Salim (lahir pada 13 Mei 1947), dilahirkan di Kuala Krai, Kelantan, merupakan wanita pertama dilantik sebagai Naib Canselor Universiti Malaya sejak 1 Mei 2006, menggantikan Prof. Datuk Dr. Hashim Yaacob yang tamat kontrak perkhidmatannya pada 31 Mac 2006.

Pendidikan

Beliau mendapat pendidikan awal di Kolej Tunku Kurshiah and Victoria Institution.
Tan Sri Rafiah yang juga pemegang sarjana muda dan sarjana undang-undang dari Queen's University of Belfast, United Kingdom mempunyai rekod perkhidmatan yang cemerlang dalam sektor awam dan swasta dan juga di peringkat antarabangsa. Beliau pernah berkhidmat sebagai Penolong Setiausaha Agung bagi Pengurusan Sumber Manusia Pertubuhan Bangsa-Bangsa Bersatu (PBB) dari 1997 hingga 2002, Penolong Gabenor Bank Negara Malaysia (1995-1997) dan juga Pengurus Besar Sumber Manusia Malayan Banking Berhad (1991-1995).

Pengalaman

Beliau merupakan Pengarah Eksekutif International Centre for Leadership in Finance (ICLIF), pernah berkhidmat sebagai pensyarah, Timbalan Dekan dan Dekan Fakulti Undang-undang Universiti Malaya dari tahun 1974 hingga 1988.

Pengarah NIEW

Pada 26 Jun 2009, Rafiah Salim dilantik sebagai Pengarah Institut Pengupayaan Wanita bagi Pergerakan Negara-negara Berkecuali (NIEW). Beliau juga rakyat Malaysia pertama yang dipilih memegang jawatan Penolong Setiausaha Agung di Pertubuhan Bangsa-bangsa Bersatu (PBB).
Makmur, Wonosari

Poskod

Poskod yang digunakan di Makmur adalah 96262. Terdapat 16 buah desa di dalam daerah kecamatan Wonosari.
Karyamukti, Cililin

Poskod

Poskod yang digunakan di Karyamukti adalah 40562. Terdapat buah desa di dalam daerah kecamatan Cililin.
Gesnes-le-Gandelin

Gesnes-le-Gandelin merupakan sebuah komun di jabatan Pays-de-la-Loire di barat-laut Perancis.
Marklohe

Marklohe merupakan sebuah munisipaliti terletak di daerah Nienburg, Niedersachsen, Jerman.
Under Age (komik)

Sinopsis

AX, Tim dan Jimi merupakan pelajar sekolah rendah yang amat berbeza. Mereka sering berbalah namun mereka juga sering bersama. Kenakalan mengundang kemarahan, namun permusuhan mengikat persahabatan. Yang pasti, kanak-kanak tidak sesuci yang disangka namun zaman kecil mungkin lebih indah dari yang diperkata...

Watak

Antara watak-watak yang terdapat di komik Under Age

Ax

Merupakan pelajar paling nakal di sekolah dan sering menginaya rakan-rakannya terutamanya Tim.Dan seorang yang berani

Tim

Merupakan pelajar baru dan sering dikenakan oleh Ax.Merupakan musuh kepada AX

Jimi

Merupakan pelajar yang masih bersifat kebudakan

Scarface

Murapakan Kucing yang disanjungi Ax dan Tim.Mempunyai parut di seluruh badannya.
Ludwigswinkel

Ludwigswinkel merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Kayan

Kaum Kayan merupakan kaum yang tinggal di kawasan hulu Sungai Rajang serta Sungai Baram di Borneo. Mereka dikategorikan sebagai sebahagian dari orang Ulu
Kaum Kayan mendiami tebing-tebing sungai dengan mendirikan rumah-rumah panjang. Aktiviti yang dilakukan untuk menyara hidup mereka ialah bercucuk tanam, menanam padi sawah, memungut hasil hutan dan menangkap ikan di sungai. Mereka dikategorikan ke dalam golongan Orang Ulu kerana tinggal di kawasan hulu sungai. Budaya mereka agak serupa dengan kaum Kenyah namun berbeza bahasa.
Kampung Cawat

Poskod

Poskod yang digunakan di Kampung Cawat, Besut, Terengganu adalah 22300.